ಮುಕೇಶ್ ಬನ್ಸಾಲ್

ಮುಕೇಶ್ ಬನ್ಸಾಲ್ ಒಬ್ಬ ಭಾರತೀಯ ಉದ್ಯಮಿ  ಅವರು ಭಾರತೀಯ ಫ್ಯಾಶನ್ ಇ-ಕಾಮರ್ಸ್ ಕಂಪನಿ ಮಿಂತ್ರಾವನ್ನು ಸ್ಥಾಪಿಸಿದರು ಮತ್ತು ಪ್ರಸ್ತುತ ಕ್ಯೂರ್.ಫಿಟ್ ನ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಫಾರ್ಚೂನ್ ನಿಯತಕಾಲಿಕೆಯು  ೪೦ ವರ್ಷದೊಳಗಿನ ಅತ್ಯುತ್ತಮ ೪೦ ಉದ್ಯಮಿಗಳಲ್ಲಿ ಮುಖೇಶ್ ಅವರನ್ನು ಸಹಾ ಪಟ್ಟಿ ಮಾಡಿದೆ.

 ಆರಂಭಿಕ ಜೀವನ 
ಬನ್ಸಾಲ್ ಉತ್ತರಾಖಂಡದ ಹರಿದ್ವಾರದಲ್ಲಿ ಜನಿಸಿದರು. ಐಐಟಿ-ಕಾನ್ಪುರದಿಂದ ಕಂಪ್ಯೂಟರ್ ವಿಜ್ಞಾನದಲ್ಲಿ ಬಿಟೆಕ್ ಪಡೆದಿದ್ದಾರೆ. ೧೯೯೭ ರಲ್ಲಿ ಪದವಿ ಪಡೆದ ನಂತರ, ಅವರು ಡಿಯೋಲಾಯ್ಟ್‌ರೊಂದಿಗೆ ಎರಡು ವರ್ಷಗಳ ಕಾಲ ಚಿಕಾಗೋದಲ್ಲಿ ಸಿಸ್ಟಮ್ಸ್ ವಿಶ್ಲೇಷಕರಾಗಿ ಕೆಲಸ ಮಾಡಿದರು.  ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪೂರ್ಣ ಪ್ರಗತಿಯಲ್ಲಿರುವ ಡಾಟ್ಕಾಮ್ ಉತ್ಕರ್ಷದಿಂದ ಅವರು ಸ್ಫೂರ್ತಿ ಪಡೆದರು ಮತ್ತು ೧೯೯೯ ರಲ್ಲಿ ಬೇ ಪ್ರದೇಶಕ್ಕೆ ತೆರಳಿದರು..  ಅವರು ಸ್ನೇಹಿತರೊಡನೆ ಪ್ರಾರಂಭಿಸಿದ ಜಾಬ್ ಪೋರ್ಟಲ್ ಉದ್ಯಮವನ್ನು ಬಿಟ್ಟುಕೊಟ್ಟ ನಂತರ, ಬನ್ಸಾಲ್ ಇವಾಂಟೆಡ್, ಸೆಂಟ್ರಾಟಾ, ನೆಕ್ಸ್‌ಟ್ಯಾಗ್, ನ್ಯೂ ಸ್ಕೇಲ್‌ನಲ್ಲಿ ಕೆಲಸ ಮಾಡಿದರು, ಇವುಗಳೆಲ್ಲವೂ ಸಿಲಿಕಾನ್ ವ್ಯಾಲಿಯ ಆರಂಭಿಕ ಹಂತದ ಕಂಪನಿಗಳಾಗಿದ್ದವು.  ಈ ಆರಂಭಿಕ ಕಂಪನಿಯಲ್ಲಿ ಅವರ ಪಾತ್ರವು ತಂತ್ರಜ್ಞಾನ ಮತ್ತು ವ್ಯಾಪಾರ ಉದ್ಯಮಗಳಲ್ಲಿ ಎಂಜಿನಿಯರ್ ಮತ್ತು ಉತ್ಪನ್ನ ನಿರ್ವಾಹಕರ ಪಾತ್ರವನ್ನು ಒಳಗೊಂಡಿತ್ತು.

 ವೃತ್ತಿ 

 ಮಿಂತ್ರಾ 
ಸಿಲಿಕಾನ್ ವ್ಯಾಲಿಯಲ್ಲಿ ಬನ್ಸಾಲ್ ಅವರ ಅನುಭವವು ೨೦೦೭ ರಲ್ಲಿ ಅಶುತೋಷ್ ಲೊವಾನಿಯಾ ಮತ್ತು ವಿನೀತ್ ಸಕ್ಸೇನಾ ಅವರೊಂದಿಗೆ ಮಿಂತ್ರಾವನ್ನು ಪ್ರಾರಂಭಿಸಲು ಪ್ರೇರೇಪಿಸಿತು. ಮಿಂತ್ರಾ ಆರಂಭದಲ್ಲಿ ವೈಯಕ್ತಿಕಗೊಳಿಸಿದ ಉಡುಗೊರೆ ಪ್ರಾರಂಭವಾಗಿತ್ತು ಮತ್ತು ಅಂತಿಮವಾಗಿ ಫ್ಯಾಷನ್ ಇ-ಕಾಮರ್ಸ್ ವಿಭಾಗದಲ್ಲಿ ಅಗ್ರಗಣ್ಯ ಸ್ಥಾನ ಪಡೆಯಿತು.   ೨೦೧೪ ರಲ್ಲಿ, ಮಿಂತ್ರಾವನ್ನು ಫ್ಲಿಪ್ಕಾರ್ಟ್ $ ೩೩೦ ಮಿಲಿಯನ್ಗೆ ಸ್ವಾಧೀನಪಡಿಸಿಕೊಂಡಿತು, ಇದು ಭಾರತದಲ್ಲಿ ಅತಿದೊಡ್ಡ ಇ-ಕಾಮರ್ಸ್ ಸಂಬಂಧಿತ ಸ್ವಾಧೀನವಾಗಿದೆ. ಬನ್ಸಾಲ್ ಮಿಂತ್ರಾ ಮಂಡಳಿಯ ಅಧ್ಯಕ್ಷರಾಗಿ ಮುಂದುವರೆದರು ಮತ್ತು ೨೦೧೬ ರವರೆಗೆ ವಾಣಿಜ್ಯ ಮತ್ತು ಜಾಹೀರಾತು ವೇದಿಕೆಯಲ್ಲಿ ತಮ್ಮ ಸ್ಥಾನವನ್ನು ಮುಂದುವರಿಸಿದರು.

 ಫ್ಲಿಪ್ಕಾರ್ಟ್ 
ಫ್ಲಿಪ್‌ಕಾರ್ಟ್ ಮಿಂತ್ರಾವನ್ನು ಸ್ವಾಧೀನಪಡಿಸಿಕೊಂಡ ನಂತರ, ಮುಖೇಶ್ ಫ್ಲಿಪ್‌ಕಾರ್ಟ್ ನ ವಾಣಿಜ್ಯ ಮತ್ತು ಜಾಹೀರಾತು ವ್ಯವಹಾರದ ಮುಖ್ಯಸ್ಥರಾಗಿ ಸೇರಿಕೊಂಡರು. ಈ ಪಾತ್ರದಲ್ಲಿ ಮುಕೇಶ್ ಇ-ಕಾಮರ್ಸ್ ಕಂಪನಿಯ ಪ್ರತಿಭಾ ತತ್ತ್ವಶಾಸ್ತ್ರವನ್ನು ಪುನರುಜ್ಜೀವನಗೊಳಿಸಿದರು. ಅವರ ನಾಯಕತ್ವದಲ್ಲಿ, ಫ್ಲಿಪ್‌ಕಾರ್ಟ್ ೫ ಬಿಲಿಯನ್‌ಗಳಷ್ಟು ವಾರ್ಷಿಕ  ಆದಾಯವನ್ನು ಗಳಿಸಿತು.

 ಕ್ಯೂರ್.ಫಿಟ್ 
ಮುಕೇಶ್  ಅವರು ಕ್ಯೂರ್.ಫಿಟ್ ಅನ್ನು ಅಂಕಿತ್ ನಾಗೋರಿಯೊಂದಿಗೆ ೨೦೧೬ ರಲ್ಲಿ ಸ್ಥಾಪಿಸಿದರು. ಫಿಟ್‌ನೆಸ್ ಮತ್ತು ಯೋಗಕ್ಷೇಮದ ಸ್ಟಾರ್ಟಪ್ ಆಗಿದ್ದು, ಕ್ಯೂರ್.ಫಿಟ್‌ನ ಅಡಿಯಲ್ಲಿ ಈಟ್.ಫಿಟ್, ಕಲ್ಟ್.ಫಿಟ್, ಮೈಂಡ್.ಫಿಟ್ ಮತ್ತು ಕೇರ್.ಫಿಟ್ ಅನ್ನು, ಪೌಷ್ಠಿಕಾಂಶ ಮತ್ತು ಮಾನಸಿಕ ಯೋಗಕ್ಷೇಮದಲ್ಲಿ ಡಿಜಿಟಲ್ ಮತ್ತು ಆಫ್‌ಲೈನ್ ಅನುಭವಗಳನ್ನು ನೀಡಲಾರಂಭಿಸಿತು. ಕ್ಯೂರ್.ಫಿಟ್ ತನ್ನ ಮೊದಲ ಎರಡು ವರ್ಷಗಳ ಕಾರ್ಯಾಚರಣೆಯಲ್ಲಿ೧೭೦ ಮಿಲಿಯನ್ ಸಂಗ್ರಹಿಸಿದೆ. ಸೆಪ್ಟೆಂಬರ್ ೫, ೨೦೧೯ ರಂದು, ಕ್ಯೂರ್.ಫಿಟ್ ತನ್ನ ಕ್ರೀಡಾ ಉಡುಪು ಬ್ರಾಂಡ್ ಕಲ್ಟ್-ಸ್ಪೋರ್ಟ್ಸ್ ಅನ್ನು ಪ್ರಾರಂಭಿಸುವುದಾಗಿ ಘೋಷಿಸಿತು. ಕಲ್ಟ್-ಸ್ಪೋರ್ಟ್ಸ್  ಜಿಮ್‌ ಮತ್ತು ಕ್ರೀಡಾ ಉಡುಪುಗಳನ್ನು ಮಾರಾಟ ಮಾಡುತ್ತದೆ.

 ಒಲಿಂಪಿಕ್ಸ್ ಗೋಲ್ಡ್ ಕ್ವೆಸ್ಟ್ 
ಮುಕೇಶ್ ಅವರು ಒಲಿಂಪಿಕ್ಸ್ ಗೋಲ್ಡ್ ಕ್ವೆಸ್ಟ್ ಮಂಡಳಿಯಲ್ಲಿದ್ದಾರೆ, ಇದು ಕ್ರೀಡಾ ಮತ್ತು ಆಟಗಳನ್ನು ಉತ್ತೇಜಿಸುವ ಲಾಭರಹಿತ ಪ್ರತಿಷ್ಠಾನವಾಗಿದೆ.

 ಉಲ್ಲೇಖಗಳು 


ವರ್ಗ:ಜೀವಂತ ವ್ಯಕ್ತಿಗಳು